ΓΡΑΠΤΗ ΕΡΩΤΗΣΗ P-0298/02

υποβολή: Bart Staes (Verts/ALE) προς την Επιτροπή

(6 Φεβρουαρίου 2002)

Θέμα: Οι ορθές συνθήκες διαβίωσης των ζώων στην Ευρώπη και τις τρίτες χώρες

Η οδηγία 93/119/ΕΚ(1) του Συμβουλίου της 22ας Δεκεμβρίου 1993 εστιάζεται στην προστασία των ζώων κατά τη σφαγή ή τη θανάτωσή τους. Η εν λόγω οδηγία περιλαμβάνει λεπτομερείς όρους για τη σφαγή των ζώων. Στις διάφορες τρίτες χώρες όμως ισχύουν διαφορετικές ρυθμίσεις όσον αφορά το θέμα αυτό. Κατόπιν τούτου είχε κληθεί η Επιτροπή να εκπονήσει έκθεση βάσει συγκριτικής έρευνας σχετικά με τις διαφορές μεταξύ της σχετικής νομοθεσίας της Ένωσης και εκείνης των τρίτων χωρών. Η έκθεση αυτή αναμενόταν για τον Ιούνιο του 1999.

Έχει περατωθεί η έκθεση αυτή — και ως εκ τούτου μπορεί η Επιτροπή να κοινοποιήσει τα αποτελέσματα της εν λόγω έρευνας — ή εξακολουθεί ο φάκελος να αποτελεί αντικείμενο έρευνας·

Σε περίπτωση που η ως άνω έκθεση καταλήγει στο συμπέρασμα ότι η νομοθεσία των τρίτων χωρών όσον αφορά την προστασία των ζώων κατά τη σφαγή ή θανάτωσή τους είναι ελαστικότερη από την ευρωπαϊκή νομοθεσία, μπορεί να αναφέρει η Επιτροπή σε ποιο βαθμό η πλέον ελαστική νομοθεσία απειλεί την ανταγωνιστική θέση των παραγωγών της ΕΕ·

Ποια μέτρα προτίθεται να λάβει η Επιτροπή ώστε να εξασφαλισθεί ότι το κρέας ζώων που έχουν εισαχθεί από τρίτες χώρεςπόκειται στα ίδια προστατευτικά μέτρα με εκείνα που διέπουν τη σφαγή των ζώων στην Ένωση και τανάπαλιν (που σημαίνει ότι η Επιτροπή είναι σε θέση να ελέγξει ότι τα ζώα που εξάγονται από την Ένωση σε τρίτες χώρες προς σφαγήπόκεινται στους ίδιους προστατευτικούς κανόνες με εκείνους που ορίζει η οδηγία 93/119/ΕΚ)·

(1) ΕΕ L 340 της 31.12.1993, σελ. 21.

Απάντηση του κ Byrne εξ ονόματος της Επιτροπής

(12 Μαρτίου 2002)

Σύμφωνα με το άρθρο 8 της οδηγίας 98/58/ΕΚ του Συμβουλίου, της 20ής Ιουλίου 1998, σχετικά με την προστασία των ζώων στα εκτροφεία(1), η Επιτροπή αναλύει τις πληροφορίες σχετικά με τη νομοθεσία για την ορθή μεταχείριση των ζώων που γνωστοποιούν οι χώρες που προμηθεύουν την Κοινότητα με ζώα και ζωικά προϊόντα. Τα αποτελέσματα της σύγκρισης με την αντίστοιχη κοινοτική νομοθεσία θα είναι διαθέσιμα πριν από τον Ιούνιο του 2002.

Οι μοναδικές πολυμερείς συμφωνίες σχετικά με την ορθή μεταχείριση των ζώων πουπάρχουν προς το παρόν είναι οι συμβάσεις του Συμβουλίου της Ευρώπης για την προστασία των ζώων στα εκτροφεία, κατά τη μεταφορά τους και στα σφαγεία. Η σύμβαση σχετικά με την προστασία στα σφαγείαπογράφηκε από όλα τα κράτη μέλη και από τις εξής τρίτες χώρες: Δημοκρατία της Τσεχίας, Κροατία, Κύπρο, Νορβηγία, Σλοβενία, Ελβετία, Πρώην Γιουγκοσλαβική Δημοκρατία της Μακεδονίας, Βοσνία-Ερζεγοβίνη και Γιουγκοσλαβία.

Η οδηγία του Συμβουλίου 93/119/ΕΚ, της 22ας Δεκεμβρίου 1993, για την προστασία των ζώων κατά τη σφαγή ή/και τη θανάτωσή τους(2) απαιτεί, όσον αφορά το κρέας που εισάγεται από τρίτες χώρες, τουλάχιστον ισοδύναμα μέτρα προστασίας με τα προβλεπόμενα σε αυτή την οδηγία.

Η Επιτροπή καταβάλλει συνεχείς προσπάθειες για επιτευχθεί ευρύτερη διεθνής αποδοχή των αρχών της ορθής μεταχείρισης που ορίζει η κοινοτική νομοθεσία και, ιδιαίτερα, στο πλαίσιο του ΠΟΕ. Η Επιτροπή θα συνεχίσει να εργάζεται προς αυτή την κατεύθυνση και στις τρέχουσες διαπραγματεύσεις στον ΠΟΕ. Παράλληλα, θα εξετάζει μελλοντικά μέτρα και ενέργειες που θα συμβιβάζονται με τις διεθνείςποχρεώσεις της Κοινότητας και θα βοηθήσουν τους παραγωγού εντός και εκτός της Κοινότητας να εφαρμόσουν καλύτερα πρότυπα για την ορθή μεταχείριση των ζώων.

(1) ΕΕ L 221 της 8.8.1998.

(2) ΕΕ L 340 της 31.12.1993.